钦定古今图书集成/明伦汇编/氏族典/第412卷 > 杜晓
## 钦定古今图书集成/明伦汇编/氏族典/第412卷 > 杜晓

按《五代史苏循传》：杜晓者，字明远，祖审权，父让能，皆
为唐相。昭宗时，王行瑜、李茂贞兵犯京师，昭宗杀让
能于临皋以自解。晓以父死无罪，居丧哀毁，服除自
废。或谓晓曰：“吾子忍令杜氏岁时铺席祭其先人，同
匹庶乎？”晓乃起，累迁膳部郎中、翰林学士。梁太祖即
位，迁工部侍郎。开平二年，拜中书侍郎同中书门下
平章事。友珪立，迁礼部尚书。袁象先等讨贼，兵大掠，
晓为乱兵所杀。